text: Tog krykker fra tyv og slog med dem
  12 juni 2015 kl. 13.32
  En 48-årig mand med krykker blev overrasket under indbrud i en lejlighed i Horsens. Lejlighedens 72-årige kvindelige beboer ville holde ham tilbage, tog hans krykker fra ham og brugte dem til at slå med. Hør hele hendes beretning.
  Det lykkedes Esther Wind at forhindre den 48-årige i at stikke af, inden politiet nåede.
  Kvinden overraskede den 48-årige, som var i gang med at rode alle skuffer igennem.
  - Man ved jo aldrig om den slags har en kniv i ærmet, siger hun.
  Tyven gik med krykker ? og under klammeri i entreen fik hun først et slag i panden, inden hun fik fat i krykkerne og slog med dem.
  - Han skulle bare ikke have mulighed for at komme ud.
  Men det gjorde han nu alligevel. Og på svalegangen kravlede han op på rækværket. Esther Wind regnede ikke med, at tyven ville springe ned ? for lejligheden ligger på anden sal.
  Det gjorde den 48-årige nu alligevel ? med en brækket fod til resultat.
  Og så var slaget tabt?
  Se hele Esther Winds beretning (Varighed: 2:10)
  